作者：冯取洽
词牌/韵律：贺新郎

paragraphs: 问讯花庵主。
这一宗、拍板门槌，是谁亲付。
逢翰墨场聊作戏，那个是真实语。
算惟有、青山堪住。
玉立林幽真脱洒，又何妨、白石和泉煮。
底用判，云游据。
朝三暮四从渠赋。
且随缘、家养园收，自然成趣。
此外盘蜗馀一室，人我两俱无负。
要参到、道心微处。
尽作逃禅逃得密，也难遮、拨草来寻路。
应为拨，懒残芋。